title: 2015 m. birželio 8 d. Tarybos sprendimas (BUSP) 2015/883, kuriuo iš dalies keičiamas Sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) ir pratęsiamas jo galiojimas

text:
9.6.2015

               LT

               Europos Sąjungos oficialusis leidinys

               L 143/14

         TARYBOS SPRENDIMAS (BUSP) 2015/883
   2015 m. birželio 8 d.
   kuriuo iš dalies keičiamas Sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) ir pratęsiamas jo galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. rugsėjo 21 d. Taryba priėmė Sprendimą 2010/565/BUSP (1); jo paskutiniai pakeitimai padaryti Sprendimu 2014/674/BUSP (2). Sprendimas 2010/565/BUSP nustoja galioti 2015 m. birželio 30 d.;

               (2)

               2015 m. balandžio 20 d. Taryba patvirtino krizės valdymo koncepciją, susijusią su misijos EUSEC RD Congo Kongo Demokratinėje Respublikoje daliniu pakeitimu ir galiojimo pratęsimu;

               (3)

               EUSEC RD Congo bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/565/BUSP iš dalies keičiamas taip:

               1)

               2 straipsnis pakeičiamas taip:
               „2 straipsnis
               Misijos tikslas
               Siekiant įtvirtinti EUSEC RD Congo pasiekimus ir pasirengti įgaliojimų perdavimui FARDC, kai dalyvavimas pagal Bendrą saugumo ir gynybos politiką bus nutrauktas, EUSEC RD Congo:

                           —

                           tęs FARDC reformos įgyvendinimą ir stebėseną toliau teikdama strategines konsultacijas, be kita ko, Generaliniam inspektoratui, atsižvelgdama į žmogaus teises ir lyčių aspekto integravimo klausimus, kartu užtikrindama glaudų veiksmų koordinavimą su atitinkamais subjektais, susijusiems su pereinamuoju procesu ir užduočių perdavimu;

                           —

                           dirbs su karinėmis institucijomis, siekiant karinio švietimo sistemos tvarumo, daugiausia dėmesio skiriant karininkų ir puskarininkių rengimo mokykloms, tuo pačiu metu rengiantis pereinamajam procesui ir užduočių perdavimui.

                     Kad pasiektų savo tikslus, EUSEC RD Congo veikia pagal krizės valdymo koncepcijoje ir misijos plane nustatytus parametrus.“

               2)

               9 straipsnio 1 dalis pakeičiama taip:
               „1.   Orientacinė finansavimo suma, skirta su misija susijusioms išlaidoms padengti laikotarpiu nuo 2010 m. spalio 1 d. iki 2011 m. rugsėjo 30 d., yra 12 600 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2011 m. spalio 1 d. iki 2012 m. rugsėjo 30 d., yra 13 600 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2012 m. spalio 1 d. iki 2013 m. rugsėjo 30 d., yra 11 000 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2013 m. spalio 1 d. iki 2014 m. rugsėjo 30 d., yra 8 455 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2014 m. spalio 1 d. iki 2015 m. birželio 30 d., yra 4 600 000 EUR.
               Orientacinė finansavimo suma, skirta su misija susijusioms išlaidoms padengti laikotarpiu nuo 2015 m. liepos 1 d. iki 2016 m. birželio 30 d., yra 2 700 000 EUR.“

               3)

               9a straipsnis išbraukiamas.

               4)

               17 straipsnio antra dalis pakeičiama taip:
               „Jis taikomas iki 2016 m. birželio 30 d.“

         2 straipsnis
   Šis sprendimas įsigalioja jo priėmimo dieną.
   Jis taikomas nuo 2015 m. liepos 1 d.

      Priimta Liuksemburge 2015 m. birželio 8 d.

            Tarybos vardu

            Pirmininkė

         D. REIZNIECE-OZOLA

      (1)  2010 m. rugsėjo 21 d. Tarybos sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) (OL L 248, 2010 9 22, p. 59).

      (2)  2014 m. rugsėjo 25 d. Tarybos sprendimas 2014/674/BUSP, kuriuo iš dalies keičiamas Sprendimas 2010/565/BUSP dėl Europos Sąjungos misijos teikti patarimus ir paramą saugumo sektoriaus reformai Kongo Demokratinėje Respublikoje (EUSEC RD Congo) ir pratęsiamas jo galiojimas (OL L 282, 2014 9 26, p. 24).


title: 2011/226/ES: 2011 m. balandžio 7 d. Komisijos sprendimas, kuriuo pratęsiamas pereinamasis laikotarpis dėl žemės ūkio paskirties žemės įsigijimo Latvijoje  Tekstas svarbus EEE

text:
8.4.2011

               LT

               Europos Sąjungos oficialusis leidinys

               L 94/31

         KOMISIJOS SPRENDIMAS
   2011 m. balandžio 7 d.
   kuriuo pratęsiamas pereinamasis laikotarpis dėl žemės ūkio paskirties žemės įsigijimo Latvijoje
   (Tekstas svarbus EEE)
   (2011/226/ES)
   EUROPOS KOMISIJA,
   atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutartį,
   atsižvelgdama į Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo aktą, ypač į jo VIII priedo 3 skyrių,
   atsižvelgdama į Latvijos prašymą,
   kadangi:

               (1)

               2003 m. Stojimo akte numatyta, kad Latvija pagal jame išdėstytas sąlygas 7 metų po stojimo laikotarpiu, kuris baigiasi 2011 m. balandžio 30 d., kitų ES valstybių narių privatiems ir juridiniams asmenims, kurie Latvijoje nėra įsisteigę ir nėra registruoti, nei turi joje agentūrą ar filialą, gali taikyti draudimus įsigyti žemės ūkio paskirties žemės. Tai laikina išimtis dėl laisvo kapitalo judėjimo, garantuojamo Sutarties dėl Europos Sąjungos veikimo 63–66 straipsniais. Šis pereinamasis laikotarpis gali būti pratęstas tik kartą ne ilgesniam kaip trejų metų metų laikotarpiui.

               (2)

               2010 m. gruodžio 6 d. Latvija paprašė pratęsti trejiems metams pereinamąjį laikotarpį dėl žemės ūkio paskirties žemės įsigijimo.

               (3)

               Pagrindinė pereinamojo laikotarpio priežastis – poreikis užtikrinti socialines ir ekonomines žemės ūkio veiklos sąlygas po bendrosios rinkos įdiegimo ir perėjimo prie bendrosios žemės ūkio politikos Latvijoje. Tuo visų pirma siekta atsižvelgti į susirūpinimą, kylantį dėl žemės ūkio paskirties žemės įsigijimo liberalizavimo galimo poveikio žemės ūkio sektoriui, susijusio su pirminiais dideliais žemės kainų ir pajamų skirtumais, palyginti su Belgija, Danija, Vokietija, Airija, Graikija, Ispanija, Prancūzija, Italija, Liuksemburgu, Nyderlandais, Austrija, Portugalija, Suomija, Švedija ir Jungtine Karalyste (toliau – ES-15). Pereinamuoju laikotarpiu taip pat buvo siekiama palengvinti žemės ūkio paskirties žemės grąžinimo ūkininkams ir privatizavimo procesą. Komisija 2008 m. liepos 16 d. ataskaitoje dėl 2003 m. Stojimo sutartyje nustatytų nekilnojamojo žemės ūkio turto įsigijimo pereinamojo laikotarpio priemonių peržiūros (toliau – 2008 m. tarpinė peržiūra) jau pabrėžė, kaip svarbu, kad pirmiau paminėta žemės ūkio reforma būtų užbaigta iki numatyto pereinamojo laikotarpio pabaigos (1).

               (4)

               Remiantis Eurostato duomenimis, Latvijos žemės ūkio paskirties žemės kainos yra žemesnės nei ES žemės ūkio paskirties žemės kainos. Visiškas žemės ūkio paskirties žemės kainų suvienodinimas nebuvo nei numatomas, nei laikomas būtina pereinamojo laikotarpio užbaigimo sąlyga. Tačiau dėl pastebimų Latvijos ir ES-15 žemės ūkio paskirties žemės kainų skirtumų vis dar gali būti sudėtinga sklandžiai suvienodinti kainas.

               (5)

               Remiantis Eurostato duomenimis, panašiai kaip žemės ūkio paskirties žemės kainų skirtumai, tebeegzistuoja Latvijos ir ES-15 valstybių narių gyventojų perkamosios galios standartų pagal BVP vienam gyventojui skirtumai. Todėl esamos Latvijos žemės ūkio paskirties žemės kainos yra aukštos Latvijos piliečiems, atsižvelgiant į jų perkamąją galią.

               (6)

               Latvijos žemės ūkio sektorius, palyginti su ES-15 žemės ūko sektoriumi, vis dar yra mažiau konkurencingas; problemą paaštrina prieigos prie finansinių išteklių sunkumai ir aukštos komercinių kredito linijų žemės ūkio paskirties žemei įsigyti palūkanų normos (remiantis Latvijos valdžios institucijų pateiktais duomenimis, 2009 m. jos buvo 15 % per metus).

               (7)

               Be to, remiantis Latvijos valdžios institucijų pateiktais duomenimis, kurie yra pagrįsti Latvijos nacionalinės žemės tarnybos informacija, 2010 m. sausio 1 d. žemės ūkio paskirties žemė sudarė 37,7 %, o miškai – 45,8 % visos šalies teritorijos. 2007 m. 62 % žemės ūkio paskirties žemės priklausė ūkininkams, o 26,6 % žemės buvo nuomojama. Nors žemės ūkio paskirties žemė Latvijoje yra daugiausia privačiose rankose, nuosavybės teisių grąžinimo ir žemės reformos kaimo vietovėse procesas dar nėra užbaigtas.

               (8)

               Neaiški padėtis dėl nuosavybės teisių neišvengiamai trukdo sudaryti žemės sandorius ir jungti nekilnojamą žemės turtą. Atitinkamai, dėl žemės sklypų išskaidymo dar labiau mažėja konkurencingumas ir ūkių orientacija į rinką. Šiuo klausimu iš Eurostato duomenų matyti, kad nors žemė yra laipsniškai apjungiama ir 2001–2007 m. vidutinis ūkio eksploatuojamos žemės ūkio paskirties žemės plotas Latvijoje padidėjo nuo 10 ha iki 16 ha, jis vis dar yra mažesnis nei kitose ES valstybėse narėse, pavyzdžiui, 2007 m. vidutinis ūkio eksploatuojamos žemės ūkio paskirties plotas Danijoje buvo 60 ha, Vokietijoje – 46 ha, o Švedijoje– 43 ha.

               (9)

               Pastaroji pasaulio finansinė ir ekonominė krizė taip pat neigiamai paveikė Latvijos ekonomiką. Nedidelė paklausa kartu su smarkiai sumažėjusiomis žemės ūkio produktų pirkimo kainomis, kai žaliavų kainos išsilaikė aukšto 2008 m. lygio, dar labiau pablogino jau ir taip nepalankią, palyginti su ES-15 ūkininkais, Latvijos ūkininkų padėtį.

               (10)

               Atsižvelgiant į šias aplinkybes, galima numatyti (kaip tai jau numatė Latvijos valdžios institucijos), kad, panaikinus apribojimus 2011 m. gegužės 1 d., būtų sudarytas spaudimas žemės kainoms Latvijoje. Todėl egzistuoja pavojus, kad pasibaigus pereinamajam laikotarpiui Latvijos žemės ūkio paskirties žemės rinka gali labai sutrikti.

               (11)

               Todėl 2003 m. Stojimo akto VIII priedo 3 skyriuje nurodytas pereinamasis laikotarpis turėtų būti pratęstas trejiems metams.

               (12)

               Siekiant visapusiškai parengti rinką liberalizavimui, kaip ir seniau, net ir esant nepalankioms ekonominėms aplinkybėms, visų svarbiausia yra skatinti gerinti tokius veiksnius, kaip ūkininkų kreditavimo ir draudimo paslaugos, ir pereinamuoju laikotarpiu užbaigti žemės ūkio struktūrinę reformą, kaip pabrėžta 2008 m. tarpinėje peržiūroje.

               (13)

               Atvira bendroji rinka visada buvo laikoma svarbiausia Europos gerovės sąlyga, todėl padidėję užsienio kapitalo srautai suteiktų galimos naudos ir Latvijos žemės ūkio rinkai. Kaip pabrėžiama 2008 m. tarpinėje peržiūroje, užsienio investicijos į žemės ūkio sektorių taip pat turėtų svarbų ilgalaikį poveikį pritraukiant kapitalą ir žinias, gerinant žemės rinkų veikimą ir žemės ūkio našumą. Pereinamuoju laikotarpiu laipsniškai mažinant apribojimus užsienio piliečiams įsigyti žemę taip pat būtų prisidedama prie rinkos parengimo visapusiškam liberalizavimui.

               (14)

               Siekiant teisinio tikrumo ir siekiant išvengti teisinio vakuumo Latvijos nacionalinėje teisinėje sistemoje pasibaigus dabartiniam pereinamajam laikotarpiui, šis sprendimas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ SPRENDIMĄ:
   1 straipsnis
   2003 m. Stojimo akto VIII priedo 3 skyriuje nurodytas pereinamasis laikotarpis dėl žemės ūkio paskirties žemės įsigijimo Latvijoje pratęsiamas iki 2014 m. balandžio 30 d.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2011 m. balandžio 7 d.

            Komisijos vardu

            Pirmininkas

         José Manuel BARROSO

      (1)  COM(2008) 461 galutinis, 2008 m. liepos 16 d.


title: 1989 m. gegužės 3 d. Tarybos sprendimas pritariantis Bendrijos vardu 1962 m. birželio 5 d. Muitinių bendradarbiavimo tarybos rekomendacijai dėl muitinės tvarkos, taikomos vežant registruotą bagažą geležinkeliais, su pakeitimais, padarytais 1988 m. birželio 21 d.

text:
Svarbus teisinis pranešimas

|

31989D0339

Oficialusis leidinys L 142 , 25/05/1989 p. 0007 - 0009 specialusis leidimas suomių kalba: skyrius 2 tomas 7 p. 0041  specialusis leidimas švedų kalba: skyrius 2 tomas 7 p. 0041

		Tarybos sprendimas1989 m. gegužės 3 d.pritariantis Bendrijos vardu 1962 m. birželio 5 d. Muitinių bendradarbiavimo tarybos rekomendacijai dėl muitinės tvarkos, taikomos vežant registruotą bagažą geležinkeliais, su pakeitimais, padarytais 1988 m. birželio 21 d.(89/339/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi 1988 m. birželio 21 d. Muitinių bendradarbiavimo taryba priėmė 1962 m. birželio 5 d. rekomendacijos pakeitimus, nustatydama naujo pavyzdžio muitinės deklaracijos formą registruotam bagažui ir leisdama muitų ir ekonominėms sąjungoms pritarti rekomendacijai;kadangi naujo pavyzdžio muitinės deklaracijos forma registruotam bagažui Muitinių bendradarbiavimo tarybos buvo priimta remiantis Bendrijos pasiūlymu; kadangi ta pavyzdinė forma atitinka Bendrijos pateiktą projektą ir yra skirta atnaujinti muitinės deklaracijos registruotam bagažui turinį bei palengvinti to dokumento panaudojimą šalyse, kurios iki tol negalėjo jo naudoti;kadangi pakeitimas yra ypač svarbus Bendrijai, kuri turėtų priimti 1962 m. birželio 5 d. rekomendaciją su paskutiniais pakeitimais,NUSPRENDĖ:1 straipsnisBendrijos vardu priimama ir nedelsiant įsigalioja 1962 m. birželio 5 d. Muitinių bendradarbiavimo tarybos rekomendacija dėl muitinės tvarkos, taikomos vežant registruotą bagažą geležinkeliais, su paskutiniais pakeitimais, padarytais 1988 m. birželio 21 d.Rekomendacijos tekstas pridedamas prie šio sprendimo.2 straipsnisTarybos pirmininkas yra įgaliojamas paskirti asmenį, įgaliotą informuoti Muitinių bendradarbiavimo tarybos Generalinį sekretorių apie 1 straipsnyje minimą Bendrijos priimtą rekomendaciją.Priimta Briuselyje, 1989 m. gegužės 3 d.Tarybos varduPirmininkasP. Solbes--------------------------------------------------MUITINIŲ BENDRADARBIAVIMO TARYBOS REKOMENDACIJA1962 m. birželio 5 d.dėl muitinės tvarkos, taikomos vežant registruotą bagažą geležinkeliais(su paskutiniais pakeitimais, padarytais 1988 m. birželio 21 d.)MUITINIŲ BENDRADARBIAVIMO TARYBA,MANYDAMA, kad geležinkelių administracijų daromas pastangas užtikrinti tarptautinio registruoto bagažo transportavimo efektyvumą derėtų paremti,NORĖDAMA šiuo būdu paspartinti tokio bagažo tvarkymą, supaprastindama muitinės formalumus,MANYDAMA, kad, kiek tai įmanoma, iš keleivių neturėtų būti reikalaujama asmeniškai informuoti išvykimo ir paskirties šalių muitinių administracijų, kai atliekamas keleivių registruoto bagažo muitinis įforminimas, ir keleiviams turėtų būti suteikta teisė pareikalauti nedelsiant atgauti savo bagažą, jiems atvykus į paskirties vietą,REKOMENDUOJA, kad Tarybos narės ir muitų bei ekonominės sąjungos registruoto bagažo atžvilgiu taikytų šias nuostatas:1) registruojant keleivių bagažą geležinkelių administracijoje, jiems suteikiama galimybė pateikti deklaraciją, užpildant pridedamą formą, tuo siekiant paspartinti muitinės formalumus;2) forma atspausdinama arba ant atvirkščiosios važtaraščio pusės, arba ant atskiro lapo, prilipdomo prie važtaraščio; ji atspausdinama išvykimo šalies kalba (arba viena iš oficialiųjų kalbų), tačiau keleiviui suteikiama galimybė gauti vertimą į kitą kalbą;3) geležinkelių administracija deklaraciją, kai to reikia, pateikia išvykimo ir paskirties vietos muitinės administracijoms;4) rašytinė deklaracija laikoma paprastai iš keleivių reikalaujamos deklaracijos atitikmeniu, turinčiu tą pačią galią;5) muitinės administracija, kai, jos manymu, tai galima, netikrina rašytinėje deklaracijoje nurodyto bagažo turinio;6) jei muitinės administracija netikrina bagažo turinio, jis nedelsiant perduodamas geležinkelių administracijai persiųsti į paskirties vietą;7) muitinės administracija turi visišką laisvę taikyti bet kokias kontrolės priemones, kurios, jos manymu, yra būtinos siekiant užkirsti kelią piktnaudžiavimui,NEPAISANT pirmiau nurodyto 1 punkto nuostatų, muitinių administracijų susitarimu, jei tai tikslinga, deklaracijos forma gali būti keičiama,TARYBA kviečia nares ir muitų ar ekonomines sąjungas, pritariančias šiai rekomendacijai, pranešti apie ją Tarybos Generaliniam sekretoriui ir nurodyti jos įgyvendinimo datą bei sąlygas. Generalinis sekretorius perduos šią informaciją narių muitinių administracijoms, muitų ar ekonominėms sąjungoms ir Tarptautinei geležinkelių sąjungai.--------------------------------------------------PriedasMUITINĖS DEKLARACIJA REGISTRUOTAM BAGAŽUI1. PAREIŠKIUa) kad žemiau nurodytame bagaže yra tik asmeninio naudojimo daiktai, paprastai naudojami kelionės metu, pavyzdžiui, rūbai, baltiniai, tualeto reikmenys, knygos ir sporto reikmenys, ir kad šie daiktai nėra įvežami komerciniais tikslais;b) kad bagaže nėra:- maisto produktų, tabako, alkoholinių gėrimų, anetolio, šaunamųjų ginklų, amunicijos, sprogmenų, narkotikų, gyvų gyvūnų, augalų, radijo siųstuvų ar siųstuvų-imtuvų, valiutos, rūšių ir produktų, gautų iš rūšių, saugomų pagal 1973 m. kovo 3 d. Vašingtono konvenciją dėl tarptautinės prekybos nykstančiomis laukinės augalijos ir gyvūnijos rūšimis; daiktų, kurie yra draudžiami paskirties šalies įstatymų dėl viešosios tvarkos ir moralės saugumo,- prekių, skirtų platinti nemokamai ar kitaip arba profesiniams ar komerciniams tikslams,- prekių, kurias pirkau ar gavau ne savo šalies muitų teritorijoje ir kurios dar nebuvo deklaruotos mano gyvenamosios vietos valstybės muitinės administracijai (šis apribojimas taikomas tik grįžtant į gyvenamosios vietos valstybę).2. ŠIUO ĮGALIOJU geležinkelių administraciją atlikti visus muitinės formalumus.3. ŽINAU, kad už melagingų teiginių pareiškimą gali būti man pareikštas kaltinimas ir konfiskuotos prekės.+++++ TIFF +++++--------------------------------------------------


title: 1994 m. gruodžio 22 d. Tarybos sprendimas dėl Europos Bendrijų bei jų valstybių narių, iš vienos pusės, ir Rumunijos, iš kitos pusės, Europos susitarimo ir Europos ekonominės bendrijos bei Europos anglių ir plieno bendrijos, iš vienos pusės, ir Rumunijos, iš kitos pusės, laikino susitarimo dėl prekybos ir su prekyba susijusių reikalų antrojo papildomo protokolo patvirtinimo

text:
Svarbus teisinis pranešimas

|

31994D0982

Oficialusis leidinys L 378 , 31/12/1994 p. 0005 - 0005 specialusis leidimas suomių kalba: skyrius 11 tomas 37 p. 0294  specialusis leidimas švedų kalba: skyrius 11 tomas 37 p. 0294

		Tarybos sprendimas1994 m. gruodžio 22 d.dėl Europos Bendrijų bei jų valstybių narių, iš vienos pusės, ir Rumunijos, iš kitos pusės, Europos susitarimo ir Europos ekonominės bendrijos bei Europos anglių ir plieno bendrijos, iš vienos pusės, ir Rumunijos, iš kitos pusės, laikino susitarimo dėl prekybos ir su prekyba susijusių reikalų antrojo papildomo protokolo patvirtinimo(94/982/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 113 straipsnį kartu su 228 straipsnio 2 dalies pirmu sakiniu,atsižvelgdama į 1994 m. gruodžio 9 ir 10 d. Eseno Europos Vadovų Tarybos išvadas,atsižvelgdama į Komisijos pasiūlymą,kadangi Komisija vedė derybas Bendrijų vardu su Rumunija dėl Laikino susitarimo [1] dėl prekybos ir su prekyba susijusių reikalų ir Europos susitarimo antrojo papildomo protokolo;kadangi Antrąjį papildomą protokolą reikia patvirtinti,NUSPRENDĖ:1 straipsnisEuropos Bendrijų bei jų valstybių narių, iš vienos pusės, ir Rumunijos, iš kitos pusės, Europos susitarimo ir Europos ekonominės bendrijos bei Europos anglių ir plieno bendrijos, iš vienos pusės, ir Rumunijos, iš kitos pusės, laikino susitarimo dėl prekybos ir su prekyba susijusių reikalų antrasis papildomas protokolas patvirtinamas Europos bendrijos vardu.Antrojo papildomo protokolo tekstas pridedamas prie šio sprendimo.2 straipsnisNuostatos dėl Antrojo papildomo protokolo 3 straipsnio dėl žemės ūkio produktų, kurie yra išvardyti Sutarties II priede ir kuriems pagal bendrosios rinkos organizavimo sistemą taikomi mokesčiai arba muitai, ir dėl produktų, klasifikuojamų KN kodais 07119040, 20031020 ir 20031030, patvirtinamos 1968 m. birželio 27 d. Tarybos reglamento (EEB) Nr. 804/68 dėl bendro pieno ir pieno produktų rinkos organizavimo [2] 26 straipsnyje arba kitų reglamentų, nustatančių bendro žemės ūkio rinkos organizavimo principus, atitinkamose nuostatose nustatyta tvarka. Jeigu tam, kad būtų taikomas Susitarimas, reikės glaudžiai bendradarbiauti su Rumunija, Komisija gali imtis bet kurių priemonių, kurių reikia tokiam bendradarbiavimui užtikrinti.3 straipsnisTarybos pirmininkas yra įgaliojamas paskirti asmenį, kuriam suteikiami įgaliojimai pasirašyti Antrąjį papildomą protokolą Bendrijos vardu.Tarybos pirmininkas pateikia Europos bendrijos vardu pranešimą, numatytą Antrojo papildomo protokolo 9 straipsnyje.Priimta Briuselyje, 1994 m. gruodžio 22 d.Tarybos varduPirmininkasH. Seehofer[1] OL L 81, 1993 4 2, p. 2.[2] OL L 148, 1968 6 28, p. 13. Reglamentas su paskutiniais pakeitimais, padarytais Reglamentu (EB) Nr. 1880/94 (OL L 197, 1994 7 30, p. 21).--------------------------------------------------


title: 2015 m. birželio 15 d. Tarybos sprendimas (ES) 2015/947, kuriuo skiriami Regionų komiteto Portugalijai atstovaujantys du nariai ir Portugalijai atstovaujantis pakaitinis narys

text:
19.6.2015

               LT

               Europos Sąjungos oficialusis leidinys

               L 154/14

         TARYBOS SPRENDIMAS (ES) 2015/947
   2015 m. birželio 15 d.
   kuriuo skiriami Regionų komiteto Portugalijai atstovaujantys du nariai ir Portugalijai atstovaujantis pakaitinis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Portugalijos Vyriausybės pasiūlymą,
   kadangi:

               (1)

               2015 m. sausio 26 d. ir 2015 m. vasario 5 d. Taryba priėmė sprendimus (ES) 2015/116 (1) ir (ES) 2015/190 (2) dėl Regionų komiteto narių ir pakaitinių narių skyrimo laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Alberto João CARDOSO GONÇALVES JARDIM ir António Luís DOS SANTOS DA COSTA kadencijai tapo laisvos dvi Regiono komiteto narių vietos;

               (3)

               pasibaigus João CUNHA E SILVA kadencijai tapo laisva pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. į Regionų komitetą skiriami:

               a)

               nariais:

                           —

                           Miguel Filipe MACHADO DE ALBUQUERQUE, Presidente do Governo Regional da Madeira

                           —

                           Fernando MEDINA, Presidente da Câmara Municipal de Lisboa

                     ir

               b)

               pakaitiniu nariu:

                           —

                           Mário Sérgio Quaresma GONÇALVES MARQUES, Secretário Regional dos Assuntos Parlamentares e Europeus da Madeira

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2015 m. birželio 15 d.

            Tarybos vardu

            Pirmininkas

         K. GERHARDS

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.


title: 2009/98/EB: 2008 m. gruodžio 11 d. Europos centrinio banko sprendimas, iš dalies keičiantis Sprendimą ECB/2006/17 dėl Europos centrinio banko metinės atskaitomybės (ECB/2008/22)

text:
5.2.2009

               LT

               Europos Sąjungos oficialusis leidinys

               L 36/22

      EUROPOS CENTRINIO BANKO SPRENDIMAS

   2008 m. gruodžio 11 d.
   iš dalies keičiantis Sprendimą ECB/2006/17 dėl Europos centrinio banko metinės atskaitomybės
   (ECB/2008/22)
   (2009/98/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą, ypač į jo 26 straipsnio 2 dalį,
   kadangi:

               (1)

               Siekiant atspindėti politinius sprendimus ir rinkos pokyčius reikia iš dalies pakeisti 2006 m. lapkričio 10 d. Sprendimą ECB/2006/17 dėl Europos centrinio banko metinės atskaitomybės (1).

               (2)

               Siekdamas toliau didinti Europos centrinio banko (ECB) metinės atskaitomybės skaidrumą, ECB peržiūrėjo savo vertybinių popierių sandorių atskleidimo politiką. Viena iš peržiūrėtos politikos dalių – vertybiniai popieriai, anksčiau laikyti finansiniu ilgalaikiu turtu, iš balanso straipsnio „Kitas finansinis turtas“ turėtų būti perklasifikuoti į antraštės „turtas“ atitinkamą straipsnį, atsižvelgiant į emitento kilmę, valiutinę išraišką ir į tai, ar vertybiniai popieriai yra laikomi iki termino pabaigos. Be to, visos finansinės priemonės, kurios yra atidėto portfelio dalis, turėtų būti įtrauktos į straipsnį „Kitas finansinis turtas“.

               (3)

               Sprendime ECB/2006/17 nėra specialiųjų taisyklių dėl išankstinių palūkanų normų apsikeitimo sandorių, užsienio valiutos ateities sandorių ir nuosavybės priemonių ateities sandorių. Tokios priemonės yra vis labiau naudojamos finansų rinkose ir gali būti svarbios ECB užsienio atsargų valdymui. Išankstiniai palūkanų normų apsikeitimo sandoriai turėtų būti apskaitomi taip pat, kaip standartiniai palūkanų normų apsikeitimo sandoriai, o užsienio valiutos ateities sandoriai ir nuosavybės priemonių ateities sandoriai turėtų būti apskaitomi taip pat, kaip palūkanų normų ateities sandoriai,

         NUSPRENDĖ:
   1 straipsnis
   Daliniai pakeitimai
   Sprendimas ECB/2006/17 iš dalies keičiamas taip:

               1.

               8 straipsnis iš dalies keičiamas taip:

                           a)

                           2 dalis pakeičiama taip:
                           „2.   Auksas, užsienio valiutos priemonės, vertybiniai popieriai, išskyrus vertybinius popierius, klasifikuojamus kaip laikomus iki termino pabaigos, ir neapyvartinius vertybinius popierius, taip pat finansinės priemonės, balansiniai ir nebalansiniai, perkainojami pagal vidutinius rinkos kursus ir kainas metų pabaigoje.“

                           b)

                           Pridedama ši 4 dalis:
                           „4.   Vertybiniai popieriai, klasifikuojami kaip laikomi iki termino pabaigos, ir neapyvartiniai vertybiniai popieriai vertinami amortizacijos sąnaudomis ir atsižvelgiant į vertės sumažėjimą.“

               2.

               10 straipsnis pakeičiamas taip:
               „10 straipsnis
               Apyvartinės nuosavybės priemonės
               Apyvartinės nuosavybės priemonės apskaitomos pagal Gairių ECB/2006/16 9 straipsnį.“

               3.

               16 straipsnis pakeičiamas taip:
               „16 straipsnis
               Ateities sandoriai
               Ateities sandoriai apskaitomi pagal Gairių ECB/2006/16 16 straipsnį.“

               4.

               17 straipsnis papildomas šiuo sakiniu:
               „Išankstinių palūkanų normų apsikeitimo sandorių amortizacija prasideda sandorio įvertinimo dieną.“

               5.

               Sprendimo ECB/2006/17 I ir III priedai iš dalies keičiami pagal šio sprendimo priedą.

         2 straipsnis
   Baigiamoji nuostata
   Šis sprendimas įsigalioja 2008 m. gruodžio 31 d.

      Priimta Frankfurte prie Maino, 2008 m. gruodžio 11 d.

            ECB pirmininkas

         Jean-Claude TRICHET

      (1)  OL L 348, 2006 12 11, p. 38.

      PRIEDAS
      Sprendimo ECB/2006/17 I ir III priedai iš dalies keičiami taip:

                  1)

                  I priedo lentelė „Turtas“ pakeičiama taip:
                  „TURTAS

                              Balanso straipsnis

                              Balanso straipsnių turinio kategorijos

                              Vertinimo principas

                              Turtas

                                          1

                                          Auksas ir gautinas auksas

                              Fizinis auksas, t. y. luitai, monetos, lakštai, grynuoliai saugykloje ar „kelyje“. Ne fizinis auksas, pvz., likučiai aukso sąskaitose iki pareikalavimo (neskirstomose sąskaitose), terminuotieji indėliai ir reikalavimai gauti auksą, kylantys iš šių sandorių: i) aukso kiekį didinančių ar mažinančių sandorių; ii) aukso vietos ar grynumo apsikeitimo sandorių, kai tarp aukso išdavimo ir gavimo yra daugiau nei viena darbo diena

                              Rinkos vertė

                                          2

                                          Reikalavimai ne euro zonos rezidentams užsienio valiuta

                              Reikalavimai užsienio valiuta sandorio šalims ne euro zonos rezidentėms, įskaitant tarptautines bei viršvalstybines organizacijas ir centrinius bankus už euro zonos ribų

                                          2.1

                                          Gautinos lėšos iš Tarptautinio valiutos fondo (TVF)

                                          a)

                                          Atsargų dalies (grynosios) neviršijančios skolinimosi teisės
                                          Nacionalinė kvota, atėmus TVF disponuojamų sąskaitų eurais likučius. Į šį straipsnį arba straipsnį „Įsipareigojimai eurais ne euro zonos rezidentams“ galima įtraukti TVF sąskaitą Nr. 2 (sąskaita eurais administravimo išlaidoms)

                                          a)

                                          Atsargų dalies (grynosios) neviršijančios skolinimosi teisės
                                          Nominalioji vertė, perskaičiuota pagal užsienio valiutos rinkos kursą

                                          b)

                                          Specialiosios skolinimosi teisės
                                          Turimos specialiosios skolinimosi teisės (bendrąja verte)

                                          b)

                                          Specialiosios skolinimosi teisės
                                          Nominalioji vertė, perskaičiuota pagal užsienio valiutos rinkos kursą

                                          c)

                                          Kiti reikalavimai
                                          Bendrieji skolinimosi susitarimai, pagal specialiuosius skolinimosi susitarimus suteiktos paskolos, indėliai pagal Skurdo mažinimo ir augimo programą

                                          c)

                                          Kiti reikalavimai
                                          Nominalioji vertė, perskaičiuota pagal užsienio valiutos rinkos kursą

                                          2.2

                                          Likučiai bankuose ir investicijos į vertybinius popierius, užsienio paskolos ir kitas užsienio turtas

                                          a)

                                          Ne euro zonos bankų sąskaitų likučiai, išskyrus tuos, kurie priskiriami turto straipsniui „Kitas finansinis turtas“
                                          Einamosios sąskaitos, terminuotieji indėliai, vienos dienos paskolos, atvirkštiniai atpirkimo sandoriai

                                          a)

                                          Ne euro zonos bankų sąskaitų likučiai
                                          Nominalioji vertė, perskaičiuota pagal užsienio valiutos rinkos kursą

                                          b)

                                          Ne euro zonos investicijos į vertybinius popierius, išskyrus tas, kurios priskiriami turto straipsniui „Kitas finansinis turtas“
                                          Ne euro zonos rezidentų išleisti skoliniai įsipareigojimai ir obligacijos, vekseliai, obligacijos be atkarpos, pinigų rinkos vertybiniai popieriai, nuosavybės priemonės, laikomos kaip užsienio atsargų dalis

                                          b)i)

                                          Apyvartiniai vertybiniai popieriai, išskyrus laikomus iki termino pabaigos
                                          Rinkos kaina ir užsienio valiutos rinkos kursas
                                          Visos premijos arba nuolaidos amortizuojamos

                                          b)ii)

                                          Apyvartiniai vertybiniai popieriai, klasifikuojami kaip laikomi iki termino pabaigos
                                          Vertė atsižvelgiant į jos sumažėjimą ir užsienio valiutos rinkos kursą
                                          Visos premijos arba nuolaidos amortizuojamos

                                          b)iii)

                                          Neapyvartiniai vertybiniai popieriai
                                          Vertė atsižvelgiant į jos sumažėjimą ir užsienio valiutos rinkos kursą
                                          Visos premijos arba nuolaidos amortizuojamos

                                          b)iv)

                                          Apyvartinės nuosavybės priemonės
                                          Rinkos kaina ir užsienio valiutos rinkos kursas

                                          c)

                                          Užsienio paskolos (indėliai) ne euro zonos rezidentams, išskyrus tas, kurios priskiriamos turto straipsniui „Kitas finansinis turtas“

                                          c)

                                          Užsienio paskolos
                                          Indėliai nominaliąja verte, perskaičiuota pagal užsienio valiutos rinkos kursą

                                          d)

                                          Kitas užsienio turtas
                                          Ne euro zonos banknotai ir monetos

                                          d)

                                          Kitas užsienio turtas
                                          Nominalioji vertė, perskaičiuota pagal užsienio valiutos rinkos kursą

                                          3

                                          Reikalavimai euro zonos rezidentams užsienio valiuta

                                          a)

                                          Investicijos į vertybinius popierius euro zonoje, išskyrus tas, kurios priskiriamos turto straipsniui „Kitas finansinis turtas“
                                          Euro zonos rezidentų išleisti skoliniai įsipareigojimai ir obligacijos, vekseliai, obligacijos be atkarpos, pinigų rinkos vertybiniai popieriai, nuosavybės priemonės, laikomos kaip užsienio atsargų dalis

                                          a)i)

                                          Apyvartiniai vertybiniai popieriai, išskyrus laikomus iki termino pabaigos
                                          Rinkos kaina ir užsienio valiutos rinkos kursas
                                          Visos premijos arba nuolaidos amortizuojamos

                                          a)ii)

                                          Apyvartiniai vertybiniai popieriai, klasifikuojami kaip laikomi iki termino pabaigos
                                          Vertė atsižvelgiant į jos sumažėjimą ir užsienio valiutos rinkos kursas
                                          Visos premijos arba nuolaidos amortizuojamos

                                          a)iii)

                                          Neapyvartiniai vertybiniai popieriai
                                          Vertė atsižvelgiant į jos sumažėjimą ir užsienio valiutos rinkos kursas
                                          Visos premijos arba nuolaidos amortizuojamos

                                          a)iv)

                                          Apyvartinės nuosavybės priemonės
                                          Rinkos kaina ir užsienio valiutos rinkos kursas

                                          b)

                                          Kiti reikalavimai euro zonos rezidentams, išskyrus tuos, kurie priskiriami turto straipsniui „Kitas finansinis turtas“
                                          Paskolos, indėliai, atvirkštiniai atpirkimo sandoriai, kitas skolinimas

                                          b)

                                          Kiti reikalavimai
                                          Indėliai ir kitas skolinimas nominaliąja verte, perskaičiuota pagal užsienio valiutos rinkos kursą

                                          4

                                          Reikalavimai ne euro zonos rezidentams eurais

                                          4.1

                                          Likučiai bankuose, investicijos į vertybinius popierius ir paskolos

                                          a)

                                          Ne euro zonos bankų sąskaitų likučiai, išskyrus tuos, kurie priskiriami turto straipsniui „Kitas finansinis turtas“
                                          Einamosios sąskaitos, terminuotieji indėliai, vienos dienos paskolos, atvirkštiniai atpirkimo sandoriai, susiję su vertybinių popierių eurais valdymu

                                          a)

                                          Ne euro zonos bankų sąskaitų likučiai
                                          Nominalioji vertė

                                          b)

                                          Ne euro zonos investicijos į vertybinius popierius, išskyrus tas, kurios priskiriamos turto straipsniui „Kitas finansinis turtas“
                                          Ne euro zonos rezidentų išleisti nuosavybės priemonės, skoliniai įsipareigojimai ir obligacijos, vekseliai, obligacijos be atkarpos, pinigų rinkos vertybiniai popieriai

                                          b)i)

                                          Apyvartiniai vertybiniai popieriai, išskyrus laikomus iki termino pabaigos
                                          Rinkos kaina
                                          Visos premijos arba nuolaidos amortizuojamos

                                          b)ii)

                                          Apyvartiniai vertybiniai popieriai, klasifikuojami kaip laikomi iki termino pabaigos
                                          Vertė atsižvelgiant į jos sumažėjimą
                                          Visos premijos arba nuolaidos amortizuojamos

                                          b)iii)

                                          Neapyvartiniai vertybiniai popieriai:
                                          Vertė atsižvelgiant į jos sumažėjimą
                                          Visos premijos arba nuolaidos amortizuojamos

                                          b)iv)

                                          Apyvartinės nuosavybės priemonės
                                          Rinkos kaina

                                          c)

                                          Paskolos ne euro zonos rezidentams, išskyrus tas, kurios priskiriamos turto straipsniui „Kitas finansinis turtas“

                                          c)

                                          Ne euro zonos paskolos
                                          Indėliai nominaliąja verte

                                          d)

                                          Ne euro zonos subjektų išleisti vertybiniai popieriai, išskyrus tuos, kurie priskiriami turto straipsniui „Kitas finansinis turtas“
                                          Viršvalstybinių ar tarptautinių organizacijų, pvz., Europos investicijų banko, nepriklausomai nuo jų geografinės vietos išleisti vertybiniai popieriai

                                          d)i)

                                          Apyvartiniai vertybiniai popieriai, išskyrus laikomus iki termino pabaigos
                                          Rinkos kaina
                                          Premijos ir (arba) nuolaidos amortizuojamos

                                          d)ii)

                                          Apyvartiniai vertybiniai popieriai, klasifikuojami kaip laikomi iki termino pabaigos
                                          Vertė atsižvelgiant į jos sumažėjimą
                                          Visos premijos arba nuolaidos amortizuojamos

                                          d)iii)

                                          Neapyvartiniai vertybiniai popieriai
                                          Vertė atsižvelgiant į jos sumažėjimą
                                          Visos premijos arba nuolaidos amortizuojamos

                                          4.2

                                          Reikalavimai, kylantys iš kredito priemonės pagal VKM II

                              Skolinimas pagal VKM II sąlygas

                              Nominalioji vertė

                                          5

                                          Su pinigų politikos operacijomis susijęs skolinimas euro zonos kredito įstaigoms eurais

                              5.1–5.5 straipsniai: sandoriai pagal atitinkamas pinigų politikos priemones, aprašytas 2000 m. rugpjūčio 31 d. Gairių ECB/2000/7 dėl Eurosistemos pinigų politikos priemonių ir procedūrų (1) I priede

                                          5.1

                                          Pagrindinės refinansavimo operacijos

                              Reguliarūs likvidumą teikiantys atvirkštiniai sandoriai, sudaromi kas savaitę, paprastai nustatant vienos savaitės terminą

                              Nominalioji vertė arba atpirkimo kaina

                                          5.2

                                          Ilgesnės trukmės refinansavimo operacijos

                              Reguliarūs likvidumą teikiantys atvirkštiniai sandoriai, sudaromi kas mėnesį, paprastai nustatant trijų mėnesių terminą

                              Nominalioji vertė arba atpirkimo kaina

                                          5.3

                                          Koreguojamosios atvirkštinės operacijos

                              Atvirkštiniai sandoriai, vykdomi koregavimo tikslais kaip ad hoc sandoriai

                              Nominalioji vertė arba atpirkimo kaina

                                          5.4

                                          Struktūrinės atvirkštinės operacijos

                              Atvirkštiniai sandoriai, kuriais tikslinama Eurosistemos struktūrinė pozicija finansų sektoriaus atžvilgiu

                              Nominalioji vertė arba atpirkimo kaina

                                          5.5

                                          Ribinio skolinimo galimybė

                              Vienos nakties likvidumo paskola, kurios palūkanos atitinkamo turto atžvilgiu numatytos iš anksto (nuolatinė galimybė)

                              Nominalioji vertė arba atpirkimo kaina

                                          5.6

                                          Kreditai, susiję su įkaito vertės išlaikymo prievole

                              Papildomas kreditas kredito įstaigoms dėl pagrindinio kitų šioms kredito įstaigoms suteiktų kreditų turto vertės padidėjimo

                              Nominalioji vertė arba įsigijimo kaina

                                          6

                                          Kiti reikalavimai euro zonos kredito įstaigoms eurais

                              Einamosios sąskaitos, terminuotieji indėliai, vienos dienos paskolos, atvirkštiniai atpirkimo sandoriai, susiję su vertybinių popierių portfelių, priskiriamų turto straipsniui „euro zonos rezidentų vertybiniai popieriai eurais“, valdymu, įskaitant sandorius dėl ankstesnių euro zonos užsienio valiutos atsargų pasikeitimo, ir kiti reikalavimai. Ne vidaus euro zonos kredito įstaigų korespondentinės sąskaitos. Kiti su Eurosistemos pinigų politikos operacijomis nesusiję reikalavimai ir operacijos

                              Nominalioji vertė arba įsigijimo kaina

                                          7

                                          Euro zonos rezidentų vertybiniai popieriai eurais

                              Vertybiniai popieriai, išskyrus tuos, kurie priskiriami turto straipsniui „Kitas finansinis turtas“: nuosavybės priemonės, skoliniai įsipareigojimai ir obligacijos, vekseliai, obligacijos be atkarpos, pinigų rinkos vertybiniai popieriai, laikomi iki jų galiojimo termino, įskaitant Vyriausybės vertybinius popierius iki EPS, eurais; ECB skolos sertifikatai, įsigyti koregavimo tikslais

                                          i)

                                          Apyvartiniai vertybiniai popieriai, išskyrus laikomus iki termino pabaigos
                                          Rinkos kaina
                                          Visos premijos arba nuolaidos amortizuojamos

                                          ii)

                                          Apyvartiniai vertybiniai popieriai, klasifikuojami kaip laikomi iki termino pabaigos
                                          Vertė atsižvelgiant į jos sumažėjimą
                                          Visos premijos arba nuolaidos amortizuojamos

                                          iii)

                                          Neapyvartiniai vertybiniai popieriai
                                          Vertė atsižvelgiant į jos sumažėjimą
                                          Visos premijos arba nuolaidos amortizuojamos

                                          iv)

                                          Apyvartinės nuosavybės priemonės
                                          Rinkos kaina

                                          8

                                          Valdžios sektoriaus skola eurais

                              Reikalavimai Vyriausybei, atsiradę iki EPS (neapyvartiniai vertybiniai popieriai, paskolos)

                              Indėliai ir (arba) paskolos nominaliąja verte, neapyvartiniai vertybiniai popieriai įsigijimo verte

                                          9

                                          Vidiniai Eurosistemos reikalavimai

                                          9.1

                                          Reikalavimai, susiję su skoliniais įsipareigojimais, kuriais garantuojamas ECB skolos sertifikatų išleidimas

                              Tik ECB balanso straipsnis
                              Nacionalinių centrinių bankų išleisti skoliniai įsipareigojimai dėl kompensacinio susitarimo, susijusio su ECB skolos sertifikatais

                              Nominalioji vertė

                                          9.2

                                          Reikalavimai, susiję su eurų banknotų paskirstymu Eurosistemoje

                              Reikalavimai, susiję su ECB banknotų emisija pagal 2001 m. gruodžio 6 d. Sprendimą ECB/2001/15 dėl euro banknotų emisijos (2)

                              Nominalioji vertė

                                          9.3

                                          Kiti vidiniai Eurosistemos reikalavimai (grynieji)

                              Šių straipsnio dalių grynoji pozicija:

                                          a)

                                          grynieji reikalavimai dėl likučių TARGET2 sąskaitose ir NCB korespondentinėse sąskaitose, t. y. grynoji reikalavimų ir įsipareigojimų suma – taip pat žr. įsipareigojimų straipsnį „Kiti vidiniai Eurosistemos įsipareigojimai (grynieji)“

                                          a)

                                          Nominalioji vertė

                                          b)

                                          kiti galimi Eurosistemos vidaus reikalavimai, įskaitant tarpinį ECB senjoražo pajamų paskirstymą nacionaliniams centriniams bankams

                                          b)

                                          Nominalioji vertė

                                          10

                                          Straipsniai, pagal kuriuos turi būti atsiskaityta

                              Atsiskaitomųjų sąskaitų likučiai (reikalavimai), įskaitant inkasuojamų čekių srautą

                              Nominalioji vertė

                                          11

                                          Kitas turtas

                                          11.1

                                          Euro zonos monetos

                              Eurų monetos

                              Nominalioji vertė

                                          11.2

                                          Materialusis ir nematerialusis ilgalaikis turtas

                              Žemė ir pastatai, baldai ir įranga, įskaitant kompiuterių techninę įrangą, programinė įranga

                              Įsigijimo kaina minus nusidėvėjimas
                              Nusidėvėjimas yra sistemingas turto nusidėvėjimo sumos atskaitymas to turto eksploatavimo trukmės laikotarpiu. Eksploatavimo trukmė yra laikotarpis, per kurį, kaip tikimasi, subjektas galės naudotis ilgalaikiu turtu. Konkretaus materialiojo ilgalaikio turto eksploatavimo trukmė gali būti sistemingai peržiūrima, jeigu tikėtina trukmė skiriasi nuo anksčiau prognozuotos. Stambus turtas gali apimti sudedamąsias dalis, kurių eksploatavimo trukmė yra skirtinga. Tokių sudedamųjų dalių trukmė turėtų būti įvertinama individualiai
                              Nematerialiojo turto kaina apima nematerialiojo turto įsigijimo kainą. Kitos tiesioginės ar netiesioginės sąnaudos turi būti priskiriamos išlaidoms
                              Išlaidų kapitalizacija: pagal nustatytas ribas (mažiau negu 10 000 EUR be PVM: nekapitalizuojama)

                                          11.3

                                          Kitas finansinis turtas

                                          —

                                          Dalyvavimas kapitale ir investavimas į dukterines bendroves, nuosavybės priemonės, laikomos dėl strateginių ir (arba) politinių priežasčių

                                          —

                                          Vertybiniai popieriai, įskaitant nuosavybės priemones, ir kitos finansinės priemonės ir likučiai, įskaitant terminuotuosius indėlius ir einamąsias sąskaitas, laikomus kaip atidėtą portfelį

                                          —

                                          Atvirkštiniai atpirkimo sandoriai su kredito įstaigomis dėl į šį straipsnį įtraukiamų vertybinių popierių portfelių valdymo

                                          a)

                                          Apyvartinės nuosavybės priemonės
                                          Rinkos kaina

                                          b)

                                          Dalyvavimas kapitale ir nelikvidžios nuosavybės akcijos ir bet kokios kitos nuosavybės priemonės, laikomos kaip ilgalaikės investicijos
                                          Vertė atsižvelgiant į jos sumažėjimą

                                          c)

                                          Investicijos į dukterines bendroves arba reikšmingas dalyvavimas
                                          Grynoji turto vertė

                                          d)

                                          Apyvartiniai vertybiniai popieriai, išskyrus laikomus iki termino pabaigos
                                          Rinkos kaina
                                          Premijos ir (arba) nuolaidos amortizuojamos

                                          e)

                                          Apyvartiniai vertybiniai popieriai, klasifikuojami kaip laikomi iki termino pabaigos arba laikomi kaip ilgalaikės investicijos
                                          Vertė atsižvelgiant į jos sumažėjimą
                                          Visos premijos arba nuolaidos amortizuojamos

                                          f)

                                          Neapyvartiniai vertybiniai popieriai
                                          Vertė atsižvelgiant į jos sumažėjimą

                                          g)

                                          Likučiai bankuose ir paskolos
                                          Nominalioji vertė, perskaičiuota pagal užsienio valiutos rinkos kursą, jeigu likučiai ir (arba) indėliai yra išreikšti užsienio valiutomis

                                          11.4

                                          Nebalansinių priemonių perkainojimo skirtumai

                              Užsienio valiutos išankstinių ir apsikeitimo sandorių, palūkanų normų apsikeitimo ir išankstinių sandorių, vertybinių popierių išankstinių sandorių, neatidėliotinų valiutos keitimo sandorių nuo sandorio sudarymo dienos iki atsiskaitymo dienos vertinimo rezultatai

                              Išankstinių ir neatidėliotinų sandorių grynoji pozicija užsienio valiutos rinkos kursu

                                          11.5

                                          Sukauptos sumos ir iš anksto apmokėtos išlaidos

                              Ataskaitiniu laikotarpiu negautinos, tačiau jam priskiriamos pajamos. Iš anksto apmokėtos išlaidos ir sukauptos sumokėtų palūkanų sumos (t. y. sukauptos palūkanos, nupirktos kartu su vertybiniu popieriumi)

                              Nominalioji vertė, užsienio valiuta, perskaičiuota pagal rinkos kursą

                                          11.6

                                          Kita

                                          a)

                                          Avansai, paskolos, kiti mažaverčiai straipsniai. Paskolos patikos pagrindu

                                          a)

                                          Nominalioji vertė arba įsigijimo kaina

                                          b)

                                          Investicijos, susijusios su klientų aukso indėliais

                                          b)

                                          Rinkos vertė

                                          c)

                                          Grynasis pensijų turtas

                                          c)

                                          Kaip 22 straipsnio 3 dalyje

                                          12

                                          Metų nuostolis

                              Nominalioji vertė

                  2.

                  III priedo lentelės pirmojo stulpelio 2.3 paantraštės žodžiai „Pervedimai į užsienio valiutos kurso ir kainų rizikos atidėjimus ir iš jų“ pakeičiami žodžiais „Pervedimai į užsienio valiutos kurso, palūkanų normos ir aukso kainų rizikos atidėjinius ir iš jų“.

         (1)  OL L 310, 2000 12 11, p. 1.

         (2)  OL L 337, 2001 12 20, p. 52.“


title: 2009 m. gruodžio 16 d. Tarybos sprendimas dėl Latvijos Respublikos valdžios institucijų teikiamos valstybės pagalbos žemės ūkio paskirties žemės pirkimui nuo 2010 m. sausio 1 d. iki 2013 m. gruodžio 31 d.

text:
22.12.2009

               LT

               Europos Sąjungos oficialusis leidinys

               L 339/34

      TARYBOS SPRENDIMAS

   2009 m. gruodžio 16 d.
   dėl Latvijos Respublikos valdžios institucijų teikiamos valstybės pagalbos žemės ūkio paskirties žemės pirkimui nuo 2010 m. sausio 1 d. iki 2013 m. gruodžio 31 d.
   (2009/991/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 108 straipsnio 2 dalies trečią pastraipą,
   atsižvelgdama į 2009 m. lapkričio 17 d. Latvijos Respublikos Vyriausybės prašymą,
   kadangi:

               (1)

               2009 m. lapkričio 17 d. Latvijos Respublika (toliau – Latvija) kreipėsi į Tarybą, prašydama pagal Europos bendrijos steigimo sutarties 88 straipsnio 2 dalies trečią pastraipą priimti sprendimą dėl Latvijos ketinimo teikti valstybės pagalbą Latvijos ūkininkams žemės ūkio paskirties žemės pirkimui.

               (2)

               Remiantis Latvijos centrinio statistikos biuro pateiktais duomenimis, 97,6 % visų ūkių yra mažesni negu 15,9 hektaro. Tai reiškia, kad pagrindinę Latvijos ūkių dalį sudaro pusiau natūriniai ūkiai. Dėl Latvijos ūkių nepalankios teritorinės struktūros, žemiausio tiesioginių išmokų, kurias gauna Latvija, palyginti su kitomis valstybėmis narėmis, lygio pagal 2003 m. Stojimo akte numatytą laipsniško išmokų didinimo mechanizmą ir neproporcingai didelių darbo sąnaudų žemės ūkyje, palyginti su gaunamomis įplaukomis, iš žemės ūkio gaunamos pajamos yra žemos ir dar labiau mažėjo 2009 m.

               (3)

               Remiantis Latvijos centrinio statistikos biuro pateiktais duomenimis, 2007 m. žemės ūkio paskirties žemė sudarė 1 930 900 hektarų, tačiau tiesioginių paramos išmokų tikslais deklaruotas plotas neviršijo 1 551 185 hektarų. Tai reiškia, kad 379 715 hektarų savininkai ir valdytojai yra ne ūkininkai. Valstybės pagalba sudarytų sąlygas ūkininkams nupirkti šią žemę.

               (4)

               Visuotinės krizės sukeltas gilėjantis pasaulio ekonomikos nuosmukis 2009 m. neigiamai paveikė Latvijos ekonomiką ir Latvijos ūkius, kurie pajuto tiek paklausos stokos, tiek staigaus supirkimo kainų kritimo pasekmes: per pirmuosius tris 2009 m. ketvirčius kviečių kainos sumažėjo maždaug 37 %, miežių – 44 %, o pieno – 38 %, palyginti su 2008 m. lygiu.

               (5)

               Latvijos ūkininkų pajamos taip pat sumažėjo ir dėl to, kad 2008 m. žemės ūkio gamybai reikalingų priemonių kainos labai išaugo (mineralinių trąšų kainos išaugo 67 %, veterinarijos paslaugų – 46 %, elektros energijos – 29 %, kuro – 15 %) ir nesumažėjo 2009 m. Todėl gamybos sąnaudos nepakito. Tikėtina, kad daugeliui Latvijos ūkių sąlygos toliau blogės, ir dėl to padaugės ūkininkų šeimų, kurioms gresia skurdo pavojus.

               (6)

               Nedarbo lygis Latvijoje yra didžiausias Europos Sąjungoje: 2009 m. rugsėjo mėn. jis pasiekė net 19,7 % ir pakilo 62 % nuo 2009 m. sausio mėn. Todėl valstybės pagalba turėtų leisti bedarbiams įsigyti žemės ūkio paskirties žemės ir tokiu būdu pradėti verstis žemės ūkio veikla. Ji taip pat turėtų suteikti galimybę pusiau natūriniu ūkiu užsiimantiems ūkininkams, kurie nustojo dirbti samdomais darbuotojais kituose (ne žemės ūkio) sektoriuose, pagerinti savo ūkių teritorinę struktūrą ir taip iš žemės ūkio gauti pajamų, užtikrinančių būtiniausią gyvenimo lygį. Sudarydama palankesnes sąlygas žemės ūkio paskirties žemės pardavimui, ši pagalba taip pat padėtų bedarbiams, kurie turi tokios žemės ir kuriems reikalingos lėšos norint pradėti verstis savarankiška veikla.

               (7)

               Dėl ūkininkų finansinių išteklių stygiaus ir komercinių paskolų, skirtų žemei pirkti, aukštų palūkanų normų ūkininkai patiria didelių sunkumų imdami komercines paskolas investicijoms, pvz., žemės ūkio paskirties žemės pirkimui. 2009 m. lapkričio mėn. kredito įstaigų taikoma žemės ūkio paskirties žemės pirkimo finansavimui skirtų komercinių kredito linijų metinė palūkanų norma viršijo 15 %.

               (8)

               2009 m. nuosmukis įsitvirtino žemės ūkio paskirties žemės rinkoje. Sandorių skaičius žymiai sumažėjo: remiantis Žemės registro duomenimis, žemės pardavimo ir pirkimo sandorių skaičius, palyginti su 2007 m., sumažėjo 4,5 karto.

               (9)

               Valstybės pagalba, kurią numatoma teikti, sudarytų iki 8 mln. Latvijos latų (LVL); 2010–2013 m. laikotarpiu ji turėtų sudaryti sąlygas maždaug 1 000 ūkininkų įsigyti iš viso 70 000 hektarų žemės ūkio paskirties žemės. Pagalba bus teikiama tiek valstybei, tiek savivaldybėms priklausančios žemės, taip pat fiziniams asmenims priklausančios žemės pirkimui.

               (10)

               Valstybės pagalba bus teikiama subsidijuojant už paskolas mokamas palūkanas, apmokant 4 procentinius punktus banko taikomos metinės palūkanų normos. Tačiau tais atvejais, kai ši metinė palūkanų norma yra mažesnė nei 4 procentiniai punktai, bus visiškai grąžinama faktinė paskolos gavėjo sumokėta palūkanų norma.

               (11)

               Šiuo metu Komisija dar nėra pradėjusi procedūros ar priėmusi pozicijos dėl pagalbos pobūdžio ir jos atitikties.

               (12)

               Todėl susidarė išimtinės aplinkybės, kuriomis, taikant leidžiančią nukrypti nuostatą ir tik tiek, kiek tai yra būtinai reikalinga siekiant apriboti skurdo Latvijos kaimo vietovėse mastą, galima laikyti, kad tokia pagalba yra suderinama su vidaus rinka,

         PRIĖMĖ ŠĮ SPRENDIMĄ:
   1 straipsnis
   Laikoma, kad Latvijos valdžios institucijų teikiama išimtinė valstybės pagalba, naudojama žemės ūkio paskirties žemės pirkimui skirtoms paskoloms, neviršijant 8 mln. LVL ir teikiama nuo 2010 m. sausio 1 d. iki 2013 m. gruodžio 31 d., yra suderinama su vidaus rinka.
   2 straipsnis
   Šis sprendimas skirtas Latvijos Respublikai.

      Priimta Briuselyje 2009 m. gruodžio 16 d.

            Tarybos vardu

            Pirmininkas

         E. ERLANDSSON


title: 2006/712/EB,Euratomas: 2006 m. rugsėjo 25 d. Tarybos ir Komisijos sprendimas del Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo sudarymo

text:
1.11.2006

               LT

               Europos Sąjungos oficialusis leidinys

               L 303/13

      TARYBOS IR KOMISIJOS SPRENDIMAS

   2006 m. rugsėjo 25 d.
   del Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolo sudarymo
   (2006/712/EB, Euratomas)
   EUROPOS SĄJUNGOS TARYBA,
   EUROPOS BENDRIJŲ KOMISIJA,
   atsižvelgdamos į Europos bendrijos steigimo sutartį, ypač į jos 44 straipsnio 2 dalį, 47 straipsnio 2 dalies paskutinį sakinį, 55 straipsnį, 57 straipsnio 2 dalį, 71 straipsnį, 80 straipsnio 2 dalį, 93, 94, 133 ir 181a straipsnius kartu su 300 straipsnio 2 dalies antru sakiniu ir 300 straipsnio 3 dalies pirma pastraipa,
   atsižvelgdamos į Europos atominės energijos bendrijos steigimo sutartį, ypač į jos 101 straipsnio antrą pastraipą,
   atsižvelgdamos į 2003 m. balandžio 16 d. Stojimo sutartį, ypač į jos 2 straipsnio 3 dalį,
   atsižvelgdamos į prie Stojimo sutarties pridėtą Stojimo aktą, ypač į jo 6 straipsnio 2 dalį,
   atsižvelgdamos į Komisijos pasiūlymą,
   atsižvelgdamos į Europos Parlamento nuomonę (1),
   atsižvelgdamos į Tarybos pritarimą pagal Europos atominės energijos steigimo sutarties 101 straipsnį,
   kadangi:

               (1)

               Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolas, numatantis tam tikras technines pritaikomąsias pataisas, susijusias su instituciniais ir teisiniais pokyčiais Europos Sąjungoje, buvo pasirašytas Europos bendrijos ir valstybių narių vardu 2004 m. balandžio 30 d. pagal Tarybos sprendimą 2006/711/EB (2).

               (2)

               Kol Protokolas įsigalios, jis taikomas laikinai nuo įstojimo dienos.

               (3)

               Protokolas turėtų būti sudarytas,

         SUSITARĖ:
   1 straipsnis
   Europos bendrijos, Europos atominės energijos bendrijos ir valstybių narių vardu patvirtinamas Partnerystės ir bendradarbiavimo susitarimo, nustatančio Europos Bendrijų bei jų valstybių narių ir Kirgizijos Respublikos partnerystę, atsižvelgiant į Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimą į Europos Sąjungą, protokolas.
   Protokolo tekstas pridedamas (3) prie šio sprendimo.
   2 straipsnis
   Europos bendrijos ir jos valstybių narių vardu Tarybos pirmininkas pateikia Protokolo 4 straipsnyje numatytą pranešimą. Europos atominės energijos bendrijos vardu tokį pranešimą tuo pat metu pateikia Komisijos pirmininkas.

      Priimta Briuselyje, 2006 m. rugsėjo 25 d.

            Tarybos vardu

            Pirmininkas

         M. PEKKARINEN

            Komisijos vardu

            Pirmininkas

         J. M. BARROSO

      (1)  OL C 174 E, 2005 7 14, p. 16.

      (2)  Žr. šio Oficialiojo leidinio 8 p.

      (3)  Žr. šio Oficialiojo leidinio 9 p.


title: 1993 m. vasario 15 d. Tarybos sprendimas, suteikiantis Europos investicijų bankui garantiją dėl nuostolių už paskolas bendrų interesų projektams tam tikrose trečiosiose šalyse

text:
Svarbus teisinis pranešimas

|

31993D0115

Oficialusis leidinys L 045 , 23/02/1993 p. 0027 - 0027 specialusis leidimas suomių kalba: skyrius 1 tomas 3 p. 0008  specialusis leidimas švedų kalba: skyrius 1 tomas 3 p. 0008

		Tarybos sprendimas,1993 m. vasario 15 d.suteikiantis Europos investicijų bankui garantiją dėl nuostolių už paskolas bendrų interesų projektams tam tikrose trečiosiose šalyse(93/115/EEB)EUROPOS BENDRIJŲ TARYBA,atsižvelgdama į Europos bendrijos steigimo sutartį, ypač į jos 235 straipsnį,atsižvelgdama į Komisijos pasiūlymą [1],atsižvelgdama į Europos Parlamento nuomonę [2],kadangi, remdamasi Komisijos komunikatu, 1991 m. gegužės 13–14 d. Taryba nusprendė ribotam laikui pratęsti Europos investicijų banko (EIB) operacijas tose trečiosiose šalyse, su kuriomis Bendrija yra sudariusi bendradarbiavimo susitarimus;kadangi 1991 m. liepos 8 d. Taryba šias rekomendacijas patvirtino;kadangi 1992 m. gegužės 19 d. Taryba patvirtino rekomendacijas, taikytinas EIB suteiktoms paskoloms trečiosiose šalyse, su kuriomis Bendrija yra sudariusi bendradarbiavimo susitarimus;kadangi Taryba paragino EIB leisti, laikantis Banko įstatų ir įprastų kriterijų, pasinaudoti garantuotomis paskolomis, teikiamomis bendrų interesų projektams finansuoti tam tikrose trečiosiose šalyse;kadangi tam, kad būtų nustatyta tinkama biudžetinė Bendrijos paskolų, teikiamų trečiosioms šalims, garantijų teikimo tvarka, remiantis 1992 gruodžio 11–12 d. Europos Vadovų Tarybos išvadomis, bus kuo skubiau įsteigtas Garantijų fondas,NUSPRENDĖ:1 straipsnisBendrija suteikia Europos investicijų bankui pilną garantiją tais atvejais, kai Bankas negauna mokėjimų, kurie turi būti mokami grąžinant visas paskolas, suteiktas, laikantis Banko įprastų kriterijų, toms trečiosioms šalims, su kuriomis Bendrija yra sudariusi bendradarbiavimo susitarimus. Trims metams nustatomas bendras 250 mln. ekiu limitas per metus. To laikotarpio pabaigoje šis limitas peržiūrimas.EIB ir Komisija susitaria šiuo tikslu dėl garantijos įvykdymo procedūrų.2 straipsnisKomisija kas šešis mėnesius praneša Europos Parlamentui ir Tarybai dėl su garantijomis imamų paskolų periodiškumo. Bankas pateikia šiuo tikslu Komisijai visą reikalingą išsamią informaciją, kad Europos Parlamentas ir Taryba būtų visiškai informuoti.Kartą per metus Komisija pateikia Europos Parlamentui ir Tarybai ataskaitą, kurioje pateikiamas šio sprendimo įgyvendinimo įvertinimas.Priimta Briuselyje, 1993 m. vasario 15 d.Tarybos varduPirmininkasM. Jelved[1] OL C 172, 1992 7 8, p. 6.[2] OL C 21, 1993 1 25.--------------------------------------------------


title: 2009 m. gruodžio 22 d. Tarybos sprendimas dėl Vengrijos Respublikos valdžios institucijų teikiamos valstybės pagalbos žemės ūkio paskirties žemės įsigijimui nuo 2010 m. sausio 1 d. iki 2013 m. gruodžio 31 d.

text:
29.12.2009

               LT

               Europos Sąjungos oficialusis leidinys

               L 348/55

      TARYBOS SPRENDIMAS

   2009 m. gruodžio 22 d.
   dėl Vengrijos Respublikos valdžios institucijų teikiamos valstybės pagalbos žemės ūkio paskirties žemės įsigijimui nuo 2010 m. sausio 1 d. iki 2013 m. gruodžio 31 d.
   (2009/1017/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 108 straipsnio 2 dalies trečią pastraipą,
   atsižvelgdama į 2009 m. lapkričio 27 d. Vengrijos Respublikos Vyriausybės pateiktą prašymą,
   kadangi:

               (1)

               2009 m. lapkričio 27 d. Vengrijos Respublika (toliau – Vengrija) kreipėsi į Tarybą, prašydama pagal Europos bendrijos steigimo sutarties 88 straipsnio 2 dalies trečią pastraipą priimti sprendimą, dėl Vengrijos ketinimo teikti valstybės pagalbą Vengrijos ūkininkams žemės ūkio paskirties žemės įsigijimui.

               (2)

               Žemės privatizavimo proceso, kuris Vengrijoje prasidėjo paskutinės praėjusio šimtmečio dekados pradžioje, metu žemės ūkio paskirties žemė daugeliu atvejų buvo suskaidyta į daug valdų arba valdos nebuvo padalintos ir priklauso savininkams bendros nuosavybės teise, todėl susidarė nepalanki žemėnaudos struktūra ir mažas žemės ūkio paskirties valdų ekonominis perspektyvumas.

               (3)

               Atsižvelgiant į tai, kad ūkininkams trūksta lėšų, komercinių paskolų žemės ūkio paskirties žemei įsigyti palūkanų normos yra didelės ir bankai sugriežtino paskolų ūkininkams teikimo kriterijus krizės metu, ūkininkai, ypač turintys mažas valdas, turi mažai galimybių gauti komercines paskolas investicijoms, tokioms kaip žemės įsigijimui. Iš tiesų, dėl finansų ir ekonomikos krizės komercinių paskolų žemės ūkio paskirties žemei įsigyti metinės palūkanų normos padidėjo nuo 9,5 % vidutinės normos 2008 m. liepos mėn. iki 15,5 % 2009 m. gegužės mėn., o tokioms paskoloms gauti reikalingo užstato vidutinė vertė per tą patį laikotarpį išaugo beveik dvigubai.

               (4)

               Šiomis aplinkybėmis tikėtina, kad padaugės atvejų, kai ekonominės veiklos vykdytojai, neužsiimantys žemės ūkio veikla ir turintys daugiau galimybių gauti lėšų, įsigyja žemę spekuliacijos tikslais.

               (5)

               Valstybės pagalba žemės ūkio paskirties žemės įsigijimui turėtų padėti daugeliui ūkininkaujančių šeimų išlaikyti pragyvenimo šaltinį dabartinės krizės metu, nes būtų sudarytos palankios sąlygos sumažinti gamybos išlaidas ir padidinti žemės ūkio gamybos pelningumą bei tokiu būdu sustabdyti skurdo ir nedarbo augimą kaimo vietovėse. Dėl krizės nedarbas Vengrijoje išaugo nuo 7,7 % 2008 m. rugpjūčio mėn. – 2008 m. spalio mėn. laikotarpiu iki 10,4 % 2009 m. tuo pačiu laikotarpiu, o Vengrijos bendrasis vidaus produktas (PVP) laikotarpiu nuo 2008 m. trečiojo ketvirčio iki 2009 m. trečiojo ketvirčio sumažėjo 7,2 %. Be to, Vengrijos BVP galiojančiomis kainomis žemės ūkio, miškininkystės ir žuvininkystės sektoriuose laikotarpiu nuo 2008 m. pirmojo pusmečio iki 2009 m. pirmojo pusmečio sumažėjo maždaug 33 % (nuo 410 828 mln. Vengrijos forintų (HUF) iki 275 079 mln. HUF).

               (6)

               Valstybės pagalba, kuri turi būti teikiama, siekia iš viso 4 000 mln. HUF ir turėtų būti suteikta 5 000 žemės ūkio gamintojų. Ji turėtų būti teikiama taip:

                           —

                           paskolų palūkanų subsidija iki iš viso 2 000 mln. HUF, kai paskolos teikiamos privatiems ūkininkams, atitinkantiems registracijos, profesinio išsilavinimo, geros žemės ūkio praktikos laikymosi ir perspektyvios valdos kriterijus, suteikiant galimybę palankiomis sąlygomis gauti paskolas žemės ūkio apskrities žemei įsigyti, kai bendras ūkio dydis neviršija 300 ha. Palūkanų subsidija teikiama kaip hipotekinė paskola, kurios didžiausia suma būtų 75 mln. HUF, ne ilgesniam kaip 20 metų laikotarpiui, įskaitant dvejų metų kapitalo grąžinimo atidėjimo laikotarpį, ir prilygs 50 % Vengrijos Vyriausybės obligacijų (kurių išpirkimo data po 5 arba 10 metų) vidutiniam pajamingumui, padidintam 1,75 %;

                           —

                           tiesioginė subsidija iki iš viso 2 000 mln. HUF, skirta žemės ūkio paskirties žemės įsigijimui, siekianti ne daugiau kaip 20 % įsigijimo kainos, nustatytos pardavimo sutartyje, neviršijant 3 mln. HUF sumos vienai paraiškai ir vienam pagalbos gavėjui leidžiant pateikti ne daugiau kaip dvi paraiškas per metus. Ši subsidija gali būti skiriama privačiam asmeniui, kuris įsigijimo dieną ne trumpesniu kaip vienerių metų laikotarpiu, būdamas ne mažiau kaip 5 ha dydžio užsodintos žemės arba 1 ha kitos žemės ūkio paskirties žemės savininku, vykdė žemės ūkio veiklą sklype, kuris ribojasi su įsigyjamu sklypu, ir kuris įsipareigoja neparduoti įsigytos žemės ir faktiškai ją naudoti tik žemės ūkio gamybai ne trumpiau kaip penkerius metus nuo pagalbos išmokėjimo datos. Pagalba gali būti suteikta tik tuo atveju, jei bendras turimos ir įsigyjamos žemės dydis viršija 210 aukso karūnų (1) arba 2 ha, kai žemės ūkio paskirties žemė naudojama vynuogynams ar vaismedžių sodams, ir jei ji neužregistruota kaip miškininkystės paskirties žemė.

               (7)

               Tam pačiam žemės ūkio paskirties žemės plotui neleidžiama teikti valstybės pagalbą ir palūkanų subsidija, ir tiesioginė subsidija.

               (8)

               Šiuo metu Komisija dar nėra pradėjusi procedūros ar priėmusi pozicijos dėl pagalbos pobūdžio ir jos atitikimo vidaus rinkai.

               (9)

               Todėl susidarė išimtinės aplinkybės, kuriomis, taikant leidžiančią nukrypti nuostatą ir tik tiek, kiek tai yra būtinai reikalinga siekiant apriboti skurdo Vengrijos kaimo vietovėse mastą, galima laikyti, kad tokia pagalba yra suderinama su vidaus rinka,

         PRIĖMĖ ŠĮ SPRENDIMĄ:
   1 straipsnis
   Laikoma, kad Vengrijos valdžios institucijų teikiama išimtinė valstybės pagalba – palūkanų subsidijos ir tiesioginės subsidijos žemės ūkio paskirties žemei įsigyti, neviršijanti 4 000 mln. HUF ir teikiama nuo 2010 m. sausio 1 d. iki 2013 m. gruodžio 31 d., yra suderinama su vidaus rinka.
   2 straipsnis
   Šis sprendimas skirtas Vengrijos Respublikai.

      Priimta Briuselyje 2009 m. gruodžio 22 d.

            Tarybos vardu

            Pirmininkas

         A. CARLGREN

      (1)  Žemės ūkio paskirties žemės kokybės matavimo vienetas Vengrijoje.